3.  การดำเนินงานของแต่ละประเภทธุรกิจหรือบริการ

ธุรกิจหลักของบริษัทฯ ประกอบด้วย ธุรกิจโรงแรม ธุรกิจพัฒนาอสังหาริมทรัพย์
และธุรกิจสำนักงานให้เช่า
โดยการลงทุนที่สำคัญส่วนใหญ่จะอยู่ภายใต้การดำเนินงานและการบริหารรีสอร์ทครบวงจรของ
ลากูน่า ภูเก็ต ซึ่งตั้งอยู่บนเกาะภูเก็ต ในประเทศไทย รวมถึงการลงทุนในโรงแรม บันยัน ทรี
กรุงเทพและโรงแรมบันยัน ทรี ลิเจียง ในสาธารณรัฐประชาชนจีน

3.1 ลักษณะของประเภทธุรกิจและบริการ

3.1.1 ธุรกิจโรงแรม

โรงแรม 

กลุ่มบริษัทฯ เป็นเจ้าของโรงแรมและรีสอร์ต 6 แห่งในจังหวัดภูเก็ต และอีก 1 แห่งในกรุงเทพฯ ซึ่งทุกแห่งล้วนแล้วแต่เป็นโรงแรมระดับบนและรีสอร์ตหรูหราโดยให้บริการห้องพักแบบมาตรฐานและแบบสวีท บ้านพักที่มีรูปแบบเฉพาะตัว ซึ่งเพรียบพร้อมไปด้วยห้องอาหาร ภัตตาคาร บาร์ สระว่ายน้ำ ฟิตเนส ห้องประชุมสัมมนาและสิ่งอำนวยความสะดวกอีกมากมาย

  กิจการที่เกี่ยวเนื่องกับธุรกิจโรงแรม

  ลากูน่า ภูเก็ต ดำเนินการภายใต้แนวคิดรีสอร์ทครบวงจร
  จึงมีการจัดหาสิ่งอำนวยความสะดวกนานับประการเพื่อสนับสนุนแนวคิดการดำเนินธุรกิจแบบนี้
  โดยเป็นเจ้าของและดำเนินการเองโดยกลุ่มบริษัทฯ ยกเว้น ลากูน่า ภูเก็ต กอล์ฟ
  คลับที่บริหารงานโดยบริษัท บันยัน ทรี รีสอร์ท แอนด์ สปา (ไทยแลนด์) จำกัด

3.1.2 ธุรกิจพัฒนาอสังหาริมทรัพย์

  ธุรกิจการขายอสังหาริมทรัพย์

  ธุรกิจการขายอสังหาริมทรัพย์เสนอขายบ้ายพักและอสังหาริมทรัพย์เพื่อการพักผ่อนได้แก่
  อพาร์ทเม้นท์ บ้านพักแบบกึ่งบ้านเดี่ยวและแบบบ้านเดี่ยว รวมทั้งแบบเรสซิเด้นส์ บ้านพักดุสิต ธานี
  พูล วิลล่า และบ้านพัก บันยัน ทรี เรสซิเด้นส์ ซึ่งตั้งอยู่ภายในรีสอร์ทหรือ ภายในบริเวณโรงแรม
  นักลงทุนที่ซื้ออสังหาริมทรัพย์ของลากูน่า
  สามารถเลือกรับผลตอบแทนจากการลงทุนโดยการเข้าร่วมกับโครงการบริหารจัดการของโรงแรมในการให้เช่าอสังหาริมทรัพย์สำหรับแขกเพื่อพักอาศัย
  สำหรับการพัฒนาอสังหาริมทรัพย์ล่าสุดที่เปิดขายมีดังนี้

+------------+-----------+-------------------------------+------------+
| โครงการ    | สถานที่ตั้ง   | ประเภท                        | ราคา       |
|            |           |                               |            |
|            |           |                               | (ล้านบาท)   |
+------------+-----------+-------------------------------+------------+
| ลากูน่า      | ภูเก็ต      | เรสซิเด้นส์                      | 32-38      |
| วิลเลจ      |           |                               |            |
|            |           | ดีลักซ์ เรสซิเด้นส์                 | 55-60      |
|            |           |                               |            |
|            |           | ทาวน์โฮม                       | 19-20      |
|            |           |                               |            |
|            |           | ดีลักซ์ ทาวน์โฮม                  | 23-25      |
|            |           |                               |            |
|            |           | วิลล่า                          | 13-15      |
+------------+-----------+-------------------------------+------------+
| เดอะลอฟท์   | ภูเก็ต      | หนึ่งห้องนอน                     | 8-10       |
| แอท ลากูน่า  |           |                               |            |
| วิลเลจ      |           | สองห้องนอน                     | 14-18      |
|            |           |                               |            |
|            |           | เพนท์เฮาส์                      | 31-35      |
+------------+-----------+-------------------------------+------------+
| บันยัน ทรี    | ภูเก็ต      | บ้านพักพร้อมสระว่ายน้ำสองสระ       | 80-110     |
| ภูเก็ต       |           |                               |            |
|            |           | บ้านพักสองห้องนอนพร้อมสระว่ายน้ำ    | 60-70      |
|            |           |                               |            |
|            |           | แกรนด์ เรสซิเด้นส์                | 120-125    |
+------------+-----------+-------------------------------+------------+
| บันยัน ทรี    | กรุงเทพ ฯ  | สองห้องนอน                     | 25-42      |
| กรุงเทพ     |           |                               |            |
+------------+-----------+-------------------------------+------------+

  ความคืบหน้าของโครงการ

+-----------+---------+--------+---------+---------+----------------+
| โครงการ   | จ       |        |         |         | อัตรากา         |
|           | ำนวนยูนิต |        |         |         | รก่อสร้างแล้วเสร็จ |
| (มูลค่า –   |         |        |         |         |                |
| ล้านบาท)   |         |        |         |         |                |
+-----------+---------+--------+---------+---------+----------------+
|           | ทั้งหมด   | ขายแล้ว | ทำสัญญา  | ร       |                |
|           |         |        |         | ับรู้รายได้ |                |
+-----------+---------+--------+---------+---------+----------------+
| ลากูน่า     | 36      | 23     | 23      | 23      | ร้อยละ 100      |
| วิลเลจ     |         |        |         |         |                |
| วิลล่า (471 |         |        |         |         |                |
| ล้านบาท)   |         |        |         |         |                |
+-----------+---------+--------+---------+---------+----------------+
| เดอะลอฟท์  | 25      | 8      | 2       | -       | ร้อยละ 2        |
|           |         |        |         |         |                |
| (345      |         |        |         |         |                |
| ล้านบาท)   |         |        |         |         |                |
+-----------+---------+--------+---------+---------+----------------+
| ลากูน่า     | 70      | 55     | 55      | 55      | ร้อยละ 99       |
| ทาวน์โฮม   |         |        |         |         |                |
| (1,258    |         |        |         |         |                |
| ล้านบาท)   |         |        |         |         |                |
+-----------+---------+--------+---------+---------+----------------+
| ลากูน่า     | 29      | 15     | 15      | 15      | ร้อยละ 93       |
| เรสซิเด้นส์  |         |        |         |         |                |
| (975      |         |        |         |         |                |
| ล้านบาท)   |         |        |         |         |                |
+-----------+---------+--------+---------+---------+----------------+
| บันยัน ทรี   | 48      | 28     | 28      | 28      | ร้อยละ 100      |
| ภ         |         |        |         |         |                |
| ูเก็ต(3,230 |         |        |         |         |                |
| ล้านบาท)   |         |        |         |         |                |
+-----------+---------+--------+---------+---------+----------------+
| บันยัน ทรี   | 24      | 10     | 10      | 10      | ร้อยละ 100      |
| ก         |         |        |         |         |                |
| รุงเทพ(804 |         |        |         |         |                |
| ล้านบาท)   |         |        |         |         |                |
+-----------+---------+--------+---------+---------+----------------+
| รวม       | 232     | 139    | 133     | 131     |                |
+-----------+---------+--------+---------+---------+----------------+

  กลุ่มบริษัทฯ เป็นเจ้าของที่ดินอีกจำนวนมากทั้งในและใกล้เคียงกับ ลากูน่า ภูเก็ต
  ซึ่งอยู่ในแผนงานการก่อสร้างเป็นอสังหาริมทรัพย์เพื่อขายในอนาคต

  การบริการโครงการที่พักอาศัย

  การบริการบำรุงรักษาที่พักอาศัยและพื้นที่ส่วนกลางซึ่งเป็นการให้บริการที่สร้างความแตกต่างจากอสังหาริมทรัพย์รายอื่น
  ได้เริ่มให้บริการเมื่อต้นปี 2550 เพื่ออำนวยความสะดวกแก่ลูกค้าที่ซื้ออสังหาริมทรัพย์ภายใน
  ลากูน่า ภูเก็ต โดยการบริการประกอบด้วย การให้บริการดูแลสระว่ายน้ำ งานช่างทั่วไป
  การดูแลตกแต่งสวนและพื้นที่ การบริการซ่อมบำรุงและการบำรุงรักษาพื้นที่ส่วนกลาง

  ธุรกิจขายสิทธิการพักในที่พักตากอากาศ (ฮอลิเดย์ คลับ)

  ธุรกิจขายสิทธิการพักในที่พักตากอากาศในประเทศไทยดำเนินงานโดยบริษัทลากูน่า ฮอลิเดย์ คลับ
  จำกัด สำหรับในประเทศอินโดนีเซีย ดำเนินงานโดยบริษัทเอวีซี อินโดนีเซีย จำกัด

  ลากูน่า ฮอลิเดย์ คลับ เปิดดำเนินงานในปี 2541
  ดำเนินธุรกิจโดยให้สมาชิกได้รับสิทธิในการพักผ่อนประจำปี ณ รีสอร์ท ดังต่อไปนี้ โรงแรมลากูน่า
  ฮอลิเดย์ คลับ ภูเก็ต รีสอร์ท โรงแรมเบส เวสเทิร์น อั0ลลามันดา ลากูน่า ภูเก็ต
  โรงแรมเชอราตัน แกรนด์ ลากูน่า ภูเก็ต เชอราตัน ไพรเวท พูล เรสซิเด้นส์ โรงแรมอังสนา
  รีสอร์ท แอนด์ สปา บินตัน โรงแรมสปริงฟิลด์ ชะอำ โรงแรมเชียงใหม่ ทวิน พีคส์
  โรงแรมโบ๊ทเฮ้าส์ หัวหิน และโรงแรมวิวทะเล พัทยา
  นอกจากนี้สมาชิกยังมีสิทธิได้เข้าพักในรีสอร์ทอีกกว่า 4,000 แห่ง ในกว่า 100
  ประเทศทั่วโลกภายใต้การแลกเปลี่ยนที่มีกับ อาร์ ซี ไอ และอินเทอร์วัล อินเตอร์เนชั่นแนล
  ปัจจุบัน ลากูน่า ฮอลิเดย์ คลับ มีความมั่นคงดีมีสาขามากถึงสี่สาขาตั้งอยู่ที่ ลากูน่า ภูเก็ต
  กรุงเทพฯ หัวหิน และบินตัน (ประเทศอินโดนีเซีย)

3.1.3 สำนักงานให้เช่า

  อาคารไทยวา 1 เป็นอาคาร 24 ชั้น สร้างด้วยหินแกรนิต ตั้งอยู่บนถนนสาทรใต้
  และเป็นหนึ่งในสำนักงานแห่งแรกๆ ที่สร้างขึ้นในรูปแบบคอนโดมิเนียมในกรุงเทพฯ
  ทั้งอาคารมีพื้นที่ใช้สอยประมาณ 20,000 ตารางเมตร โดยกลุ่มบริษัทฯ เป็นเจ้าของอยู่ 15,390
  ตารางเมตร อาคารไทยวา 1
  เป็นอาคารที่ได้รับการดูแลปรับปรุงอย่างสม่ำเสมอทำให้สามารถดำรงความเป็นอาคารสำนักงานชั้นนำได้ตลอดระยะเวลาหลายปีที่ผ่านมา

  3.1.4 การลงทุนในธุรกิจโรงแรม และรีสอร์ทในต่างประเทศ

  บันยัน ทรี ลิเจียง ซึ่งเป็นบริษัทที่ก่อตั้งร่วมกันในประเทศสาธารณรัฐประชาชนจีน ระหว่าง บริษัท
  ลากูน่า บันยัน ทรี จำกัด (“LBTL”) ซึ่งเป็นบริษัทย่อยของบริษัทฯ และ บริษัท บันยัน ทรี
  โฮลดิ้งส์ จำกัด (“BTH”) ได้เปิดให้บริการในปี 2549 โดยภายในรีสอร์ทประกอบไปด้วย
  บ้านพักหรูหรา 122 หลัง ห้องอาหาร บาร์ สปาคอมเพล็กซ์
  ร้านจำหน่ายสินค้าหัตถกรรมและของที่ระลึก (Gallery shop) โรงยิม และบริการท่องเที่ยว
  (Treks and Tours)

  นอกจากนั้นบริษัทฯ มีการลงทุนในต่างประเทศโดยผ่านบริษัท ทรอปิคอล รีสอร์ท จำกัด (“TRL”)
  และบริษัท ไบเบซ อินเวสเม้นทส์ จำกัด (“BI”)
  ซึ่งลงทุนในโรงแรมหรูหราหลายแห่งในภูมิภาคเอเชียแปซิฟิค

3.2 การพัฒนาที่เกิดขึ้นในปี 2552

  โรงแรมบันยัน ทรี ภูเก็ต ได้ดำเนินการก่อสร้างบ้านพักเพิ่มเติม ประกอบด้วย บ้านพักทู เบดรูม
  พูล วิลล่าจำนวน 22 หลัง และบ้านพักดับเบิ้ล พูล วิลล่าจำนวน 4 หลัง
  ซึ่งส่วนใหญ่สร้างเสร็จสมบูรณ์แล้วในปลายปี 2552 และบ้านพักเหล่านี้จะเสนอขายแก่บุคคลทั่วไป

  โรงแรมบันยัน ทรี กรุงเทพ ได้เสร็จสิ้นการปรับปรุงพื้นที่ซึ่งเดิมเป็นพื้นที่สำนักงานให้เช่า
  เพื่อเป็นบันยัน ทรี เรสซิเด้นส์ อพาร์ทเม้นท์จำนวน 32 ห้อง และห้องพักโรงแรมเพิ่มเติมจำนวน
  80 ห้อง โดยเริ่มเปิดดำเนินการแล้วบางส่วนในครึ่งปีหลังของปี 2552

  ในส่วนของธุรกิจพัฒนาอสังหาริมทรัพย์การก่อสร้างลากูน่า ทาวน์โฮมจำนวน 14 หลัง และลากูน่า
  เรสซิเด้นซ์จำนวน 6 หลังในโครงการลากูน่า วิลเลจ ได้เสร็จสมบูรณ์แล้วเป็นส่วนใหญ่ในปลายปี
  2552 พร้อมด้วยบ้านพักทูเบดรูม พูล วิลล่าจำนวน 22 หลัง และบ้านพักดับเบิ้ล พูล วิลล่าจำนวน
  4 หลังในโรงแรมบันยัน ทรี ภูเก็ต มีการขายอสังหาริมทรัพย์จำนวน 9
  ยูนิตในระหว่างปีเนื่องจากปริมาณความต้องการในตลาดลดลงหากเปรียบเทียบกับปีก่อนโดยเป็นผลมาจากวิกฤตเศรษฐกิจโลก

  กลุ่มบริษัทฯได้เข้าทำสัญญาบริหารโรงแรมกับทาง เอ้าท์ริกเกอร์ ผู้ดำเนินการรีสอร์ท
  (ในประเทศสหรัฐอเมริกา) จากฮาวาย
  เพื่อบริหารอสังหาริมทรัพย์ที่เข้าร่วมโครงการบริหารจัดการของโรงแรมในการให้เช่าอสังหาริมทรัพย์สำหรับแขกเพื่อพักอาศัยซึ่งตั้งอยู่ในโครงการลากูน่า
  วิลเลจเริ่มตั้งแต่ 1 ธันวาคม 2552
  เป็นที่คาดหมายรูปแบบการขายอสังหาริมทรัพย์พ่วงผลตอบแทนเช่นนี้จะให้ผลประโยชน์เชิงบวกเป็นอย่างมากต่อการขายอสังหาริมทรัพย์ในโครงการลากูน่า
  วิลเลจโดยเฉพาะอย่างกับ เดอะลอฟท์ วิลล่า และทาวน์โฮม

  ลากูน่า ฮอลิเดย์ คลับ ได้ปิดการดำเนินงานของสาขาเชียงใหม่ และพัทยา
  สืบเนื่องจากสภาวะเศรษฐกิจที่ถดถอย

3.3 โครงการในอนาคต

  แนวความคิดรีสอร์ทแบบครบวงจรของ ลากูน่า ภูเก็ต
  ได้พิสูจน์แล้วว่าเป็นรูปแบบที่ประสบความสำเร็จ
  นับตั้งแต่เริ่มเปิดดำเนินการกว่าสองทศวรรษที่ผ่านมา พัฒนาการที่ไม่หยุดนิ่งตลอดระยะเวลา 20
  ปีที่ผ่านมาทำให้ ลากูน่า ภูเก็ต เป็นรีสอร์ทที่เปี่ยมด้วยประสบการณ์ดังที่ประจักษ์ในทุกวันนี้

  ถึงกระนั้นบริษัทฯ ยังคงเชื่อมั่นว่าในระยะกลางจนถึงระยะยาว บริษัทฯ
  ยังมีโอกาสในการเพิ่มผลกำไรและขยายสิ่งอำนวยความสะดวกที่มีอยู่ในปัจจุบัน
  โดยเฉพาะอย่างยิ่งเมื่อพบว่าความต้องการได้เพิ่มขึ้นอย่างต่อเนื่องในจังหวัดภูเก็ต
  ทั้งในแง่ของปริมาณห้องพักโรงแรมและที่อยู่อาศัย
  ในขณะที่การขยายตัวของห้องพักโรงแรมช้ากว่าความต้องการที่ปรับเพิ่มสูงขึ้นอย่างรวดเร็ว

  การขยายตัวในอนาคตของโรงแรมใน ลากูน่า ภูเก็ต

  ความสามารถในการเพิ่มจำนวนห้องพักของโรงแรมใน ลากูน่า ภูเก็ต
  โดยไม่ต้องเสียค่าใช้จ่ายเพิ่มในส่วนของการก่อสร้างระบบสาธารณูปโภคเป็นลักษณะเด่นของโครงการของ
  ลากูน่า ภูเก็ต

  การออกแบบโรงแรมแห่งที่ 7 บนชายหาดฝั่งที่เหลืออยู่ใน ลากูน่า ภูเก็ตได้เสร็จสมบูรณ์แล้ว
  โดยจะใช้ชื่อว่า อังสนา ภูเก็ต และจะเริ่มการก่อสร้างในช่วงที่เศรษฐกิจฟื้นตัว บริษัทฯ
  มีแผนที่จะขยายโรงแรมดุสิต ธานี ลากูน่า ภูเก็ต โดยเพิ่มจำนวนห้องพักและบ้านพักกว่า 100
  ห้อง พร้อมกับการปรับปรุงสนามกอล์ฟภายในลากูน่า ภูเก็ต อย่างเต็มรูปแบบ
  การวางแผนโครงการเหล่านี้กำลังจะเสร็จสมบูรณ์
  แต่ยังมิได้เริ่มดำเนินงานโครงการจนกว่าเศรษฐกิจจะกลับเข้าสู่สภาวะปกติ

  บริษัทฯ มีนโยบายที่จะให้โรงแรมทุกแห่งในลากูน่า ภูเก็ต
  ยังคงภาพลักษณ์ของการเป็นโรงแรมชั้นนำที่มีความหรูหราจึงมีการปรับปรุงและตกแต่งใหม่ตามกำหนดเวลาที่เหมาะสมอย่างสม่ำเสมอ

  การขยายตัวในอนาคตของโรงแรมนอก ลากูน่า ภูเก็ต

  การขยายโรงแรมบันยัน ทรี กรุงเทพ
  ได้ดำเนินการปรับปรุงตกแต่งพื้นที่สำนักงานที่มีอยู่เดิมเพื่อเพิ่มจำนวนห้องพักโรงแรมและเซอร์วิสอพาร์ทเม้นท์
  ซึ่งแล้วเสร็จในปี 2552

  ธุรกิจการขายอสังหาริมทรัพย์

  ชุมชนที่พักอาศัยที่มีบริการครบวงจรที่เรียกว่า ลากูน่า วิลเลจ
  ได้เริ่มการก่อสร้างในช่วงครึ่งปีแรกของปี 2549 ลากูน่า วิลเลจ เฟส 1
  ประกอบด้วยบ้านพักในโครงการ ลากูน่า เรสซิเด้นส์ จำนวน 56 หลัง บ้านพักในโครงการ
  ลากูน่า ทาวน์โฮม จำนวน 62 หลัง และบ้านพัก 36 หลัง (สินค้าใหม่)
  และการก่อสร้างเสร็จสมบูรณ์แล้วในช่วงปลายปี ทั้งนี้บ้านพักในโครงการได้จัดจำหน่ายเกือบ
  ทั้งหมดแล้ว นอกจากนี้ เฟส 2 ประกอบด้วยโครงการ ลากูน่า เรสซิเด้นส์ จำนวน 20 หลัง
  และบ้านพักในโครงการ ลากูน่า ทาวน์โฮม จำนวน 40 หลัง ได้เริ่มเปิดตัวในปลายปี 2550
  บ้านพักในโครงการ ลากูน่า เรสซิเด้นส์ จำนวน 9 หลัง บ้านพักในโครงการ ลากูน่า ทาวน์โฮม
  จำนวน 8 หลังอยู่ระหว่างการก่อสร้างในปี 2552 และจะเสร็จสมบูรณ์ในครึ่งปีแรกของปี 2553

  ในระหว่างปีได้มีการเปลี่ยนชื่อบ้านพักโครงการลากูน่า วิลเลจ ให้มีชื่อทางการค้าเป็น
  เอ้าท์ริกเกอร์ ลากูน่า ภูเก็ต รีสอร์ท แอนด์ วิลล่า
  โดยเอ้าท์ริกเกอร์ได้เข้าบริหารจัดการบ้านพักที่เข้าร่วมโครงการเพื่อให้เจ้าของบ้านพักที่เข้าร่วมได้รับผลตอบแทนสูงขึ้น

  นอกจากนั้นบริษัทฯ ยังมี “โครงการอสังหาริมทรัพย์ในรีสอร์ท” ประกอบด้วยโครงการดุสิต ธานี
  พูล วิลล่าที่โรงแรมดุสิต ธานี ลากูน่า ภูเก็ต ซึ่งจำหน่ายแล้วเป็นส่วนใหญ่ในปลายปี 2552
  โครงการดับเบิ้ล พูล วิลล่า เฟส 2 จำนวน 4 หลัง และโครงการทู เบดรูม พูลวิลล่า เฟส 3
  จำนวน 22 หลัง ในโรงแรมบันยัน ทรี ภูเก็ต ได้เปิดขายในปี 2550
  และเริ่มดำเนินการก่อสร้างในต้นปี 2551
  การก่อสร้างโครงการเหล่านี้เสร็จสมบูรณ์เป็นส่วนใหญ่ในปลายปี 2552 สำหรับโครงการบันยัน
  ทรี ดับเบิ้ล พูล วิลล่า เฟส 3 จำนวน 8 หลัง
  ได้เริ่มเปิดโครงการแล้วแต่ยังมิได้เริ่มดำเนินการก่อสร้าง ในปี 2551 บริษัทฯ
  ได้ริเริ่มโครงการอพาร์ทเม้นท์ในลากูน่า ภูเก็ต เป็นครั้งแรกในรอบกว่า 15 ปี
  โครงการเดอะลอฟท์ แอท ลากูน่า วิลเลจ เป็นการพัฒนาอพาร์ทเม้นท์ จำนวน 95
  ห้องสไตล์ลอฟท์แบบหนึ่งห้องนอนและสองห้องนอนและเพนท์เฮ้าส์แบบสามห้องนอนซึ่งดำเนินการก่อสร้างในปลายปี
  2552 บริษัทฯ
  จะยังคงพัฒนาโครงการอสังหาริมทรัพย์ในรีสอร์ทต่อไปเนื่องจากเป็นโครงการที่ได้รับความนิยมอีกทั้งยังนำมาซึ่งผลตอบแทนที่ดีในการลงทุนแก่บริษัทฯ

  ลากูน่า ฮอลิเดย์ คลับ

  บริษัทฯ
  อยู่ระหว่างการพิจารณาทำเลที่ตั้งสำนักงานขายแห่งใหม่ในภูมิภาคนี้ที่จะเปิดดำเนินการภายในไม่กี่ปีนับจากนี้อีกจำนวนหนึ่งเนื่องจากบริษัทฯ
  เชื่อมั่นถึงคุณภาพของฝ่ายจัดการและเจ้าหน้าที่ของบริษัทฯ
  ที่มีอยู่รวมทั้งมีรากฐานที่มั่นคงที่จะขยายการดำเนินธุรกิจนี้ไปสู่ระดับนานาชาติ
  สภาวะแวดล้อมที่ไม่เอื้ออำนวยต่อผลประกอบการของธุรกิจทำให้ปี 2552 และ 2553
  เป็นปีแห่งการรวบรวมการบริหารจัดการธุรกิจให้มีความแข็งแกร่ง
  และแผนการขยายธุรกิจตามรูปแบบธุรกิจที่ประสบความสำเร็จนี้จะยังคงดำเนินการอย่างต่อเนื่องต่อไปเมื่อสภาพเศรษฐกิจฟื้นตัว

  ลากูน่า ทัวร์

  ลากูน่า ทัวร์ เริ่มจากการเป็นบริษัทที่ให้บริการท่องเที่ยวส่วนกลางของ ลากูน่า ภูเก็ต
  โดยมีรายได้จากค่านายหน้าเมื่อลูกค้าใช้บริการจากกิจกรรมอันหลากหลายบนเกาะภูเก็ต
  การดำเนินงานนี้เปิดโอกาสให้บริษัทฯ สามารถควบคุมคุณภาพของโปรแกรมท่องเที่ยวต่างๆ
  ที่เสนอขายกับลูกค้าของ ลากูน่า ภูเก็ต นอกจากนี้ ในปี 2551 บริษัทฯ
  ได้เริ่มดำเนินธุรกิจทัวร์เองโดยการซื้อเรือ 6 ลำ รถบัส 4
  คันและรถตู้ขนาดเล็กเพื่อให้บริการทัวร์ล่องเรือและทัวร์ในเมือง ธุรกิจใหม่นี้ใช้ชื่อว่าลากูน่า ทัวร์
  ซึ่งได้พิสูจน์แล้วว่าประสบความสำเร็จเป็นอย่างดี บริษัทฯ จะพิจารณาขยายธุรกิจนี้
  ต่อไปหลังจากปี 2553 เมื่อสภาวะแวดล้อมทางเศรษฐกิจปรับตัวดีขึ้น

  3.4 การตลาดและการแข่งขัน

โรงแรมทั้งหมดใน ลากูน่า ภูเก็ต และทุกหน่วยธุรกิจจะต้องจัดเตรียมแผนการขายและการตลาด
เป็นส่วนหนึ่งของการนำเสนองบประมาณ
ซึ่งประกอบด้วยแผนงานสรุปและกำหนดงบประมาณรายได้แต่ละประเภท
โรงแรมจะเสนอแผนงานโดยแสดงให้เห็นถึงสถิติต่างๆ เป็นรายเดือน
และเปรียบเทียบกับปีก่อนหน้ารวมถึงการวิเคราะห์กลุ่มเป้าหมายแยกตามประเภทตลาด

สำหรับงบประมาณปี 2553 บริษัทฯ ตั้งเป้าหมายโดยใช้ระดับธุรกิจปี 2552 เป็นพื้นฐาน
ประกอบกับการพิจารณาแนวโน้มธุรกิจอันได้รับผลกระทบจากเหตุการณ์ไม่ปกติในหลายปีที่ผ่านมา

  แผนสรุปการดำเนินงานต่างๆ ของโรงแรมมีดังนี้

1)  ในช่วงการพิจารณางบประมาณได้มีการวิเคราะห์อัตราการเข้าพักและอัตราค่าห้องพักโดยเฉลี่ย
    รวมทั้งรายได้ห้องพักต่อห้องเป็นรายเดือน โดยวิเคราะห์เปรียบเทียบจากตัวเลขต่างๆในช่วง
    5 ปีที่ผ่านมา และในหลายๆ ครั้ง
    เมื่อพิจารณาแล้วรายละเอียดในงบประมาณจะถูกแก้ไขต่างจากงบประมาณที่นำเสนอครั้งแรกอย่างมาก

2)  บริษัทฯ เชื่อว่า การพิจารณาข้อมูลย้อนหลังหลายๆ ปี เป็นส่วนสำคัญในการพิจารณาแผนงาน
    เพื่อให้ข้อมูลที่เป็นกลาง เนื่องจากในช่วงหลายปีที่ผ่านมามีหลายเหตุการณ์เกิดขึ้น อาทิเช่น
    โรคไข้หวัดนก โรคซาร์ส เหตุการณ์วางระเบิดที่เกาะบาหลี เหตุการณ์ภัยพิบัติสึนามิ
    วิกฤตการเงิน และความถดถอยทางเศรษฐกิจ เป็นต้น

3)  โรงแรมได้แสดงให้เห็นถึงความสามารถในการสื่อสารและความเป็นอันหนึ่งอันเดียวกันของฝ่ายขายและการตลาดของโรงแรมที่มีอยู่ในระดับสูง
    ส่งผลให้เกิดความยืดหยุ่นและการตอบสนองที่ดีเยี่ยมต่อสภาพตลาดที่มีการเปลี่ยนแปลง
    ทั้งนี้ทั้งฝ่ายขายและการตลาดยังคงทำงานร่วมกันเสาะหาและสร้างกลุ่มตลาดใหม่ๆ

4)  โครงการ ลากูน่า ภูเก็ต พลัส
    ประสบความสำเร็จอย่างมากสามารถนำมาปรับเปลี่ยนเพื่อตอบสนองกับสถานการณ์ทางการตลาดและใช้ได้ดีกับตลาดในภูมิภาคในช่วงนอกฤดูกาลท่องเที่ยว

5)  ลากูน่า ภูเก็ต เป็นศูนย์กลางในการจัดประชุมการทำตลาดการท่องเที่ยว
    โดยเป็นเวทีสำหรับการหารือกันระหว่างโรงแรมรวมถึงการคิดค้นโปรแกรมสำหรับรีสอร์ทต่างๆ

6)  เป้าหมายในปี 2553
    จะมุ่งเน้นไปที่การเพิ่มปริมาณการขายห้องพักพร้อมทั้งเสนอราคาห้องพักในระดับที่แข่งขันได้ในตลาด
    ทั้งนี้สภาพเศรษฐกิจของตลาดกลุ่มเป้าหมายหลักได้รับผลกระทบจากภาวะถดถอยของเศรษฐกิจโลก
    ซึ่งคาดการณ์ว่าจะส่งผลต่องบประมาณการใช้จ่ายสำหรับการพักผ่อนแต่คาดว่าผลกระทบจะลดน้อยลงกว่าในปี
    2552 ดังนั้นตลาดในภูมิภาคยังคงอีกเป็นเป้าหมายหลัก
    โดยจะมีการนำเสนอราคาที่ดึงดูดลูกค้าจากตลาดเป้าหมายเหล่านี้เพื่อทำให้อัตราการเข้าพักเพิ่มสูงขึ้น

7)  ขณะนี้เว็บไซต์ www.lagunaphuket.com ได้ถูกจัดทำขึ้นอย่างสวยงามและบริษัทฯ
    ยังคงมีแผนจะปรับปรุงให้ดีขึ้นอย่างต่อเนื่องในปี 2553

+---------------------+-----------------------+-----------------------+
|                     | โรงแรมใน ลากูน่า ภูเก็ต   | โรงแรมบันยันทรี กรุงเทพ   |
+---------------------+-----------------------+-----------------------+
| ตลาดเป้าหมายหลัก      | กลุ่มนักท่องเที่ยว          | กลุ่มนักธุรกิจและก         |
|                     | อิสระในช่วงฤดูกาลท่องเที่ยว | ลุ่มประชุมและสัมมนามากกว่า |
|                     | และกลุ่ม                | รวมถึงตลาดนักท          |
|                     | ลูกค้าที่มาประชุมสัมมนาและต | ่องเที่ยวเพื่อการพักผ่อนที่ได้ก |
|                     | ลาดนักท่องเที่ยวในภูมิภาคสำ | ลายมาเป็นกลุ่มที่มีความสำคัญ |
|                     | หรับช่วงนอกฤดูกาลท่องเที่ยว | เพิ่มขึ้นในช่วงหลายปีที่ผ่านมา |
+---------------------+-----------------------+-----------------------+
| ประเภทของลูกค้า       | -                     | -                     |
|                     |   เพื่อพักผ่อนและสันทนาการ |   เพื่อพักผ่อนและสันทนาการ |
|                     |     ร้อยละ 85          |     ร้อยละ 53          |
|                     |                       |                       |
|                     | -                     | -   เพื่อธุรกิจ ร้อยละ 20  |
|                     |   เพื่อการประชุมและสัมมนา |                       |
|                     |     ร้อยละ 15          | -                     |
|                     |                       |   เพื่อการประชุมและสัมมนา |
|                     |                       |     ร้อยละ 15          |
+---------------------+-----------------------+-----------------------+
| แหล่ง                | -   ตัวแท              | -   การสำรองห้องพักส    |
| ที่มาของการสำรองห้องพัก | นและผู้ประกอบการท่องเที่ยว | ่วนใหญ่มาจากสำนักงานขายแ |
|                     |     ร้อยละ 45          | ละสำรองห้องพักในกรุงเทพฯ |
|                     |                       |     ร้อยละ 80          |
|                     | -                     |                       |
|                     |   การสำรองห้องพักโดยตรง |                       |
|                     |     ร้อยละ 24          |                       |
+---------------------+-----------------------+-----------------------+
|                     | ตลาดเอเชีย ร้อยละ 34    | ตลาดเอเชีย ร้อยละ 53    |
|                     | ส่วนใหญ่ คือ เกาหลี ฮ่องกง | ส่วนใหญ่ คือ ญี่ปุ่น ฮ่องกง   |
|                     | ไทย สิงคโปร์ ญี่ปุ่น และจีน  | สิงคโปร์ ไต้หวัน เกาหลี    |
|                     |                       | ไทย และจีน             |
|                     | ตลาดยุโรป ร้อยละ 46     |                       |
|                     | ส่วนใหญ่ คือ             | ตลาดยุโรป ร้อยละ 27     |
|                     | สหราชอาณาจักร รัสเซีย    | ส่วนใหญ่ คือ             |
|                     | เยอรมัน สวิตเซอร์แลนด์    | สหราชอาณาจักร เยอรมัน   |
|                     | สแกนดิเนเวีย และสเปน    | และสแกนดิเนเวีย         |
|                     |                       |                       |
|                     | ตลาดออสเตรเลีย นิวซีแลนด์ | ตลาดออสเตรเลีย/        |
|                     | ร้อยละ 8               | นิวซีแลนด์ ร้อยละ 8       |
|                     |                       |                       |
|                     | ตลาดอเมริกา ร้อยละ 5    | ตลาดอเมริกา ร้อยละ 8    |
+---------------------+-----------------------+-----------------------+

  ธุรกิจการขายอสังหาริมทรัพย์

  ธุรกิจการขายอสังหาริมทรัพย์ในจังหวัดภูเก็ตได้รับผลกระทบอย่างมากจากสภาวะถดถอยของเศรษฐกิจโลกและภาวะวิกฤตทางสินเชื่อ
  ยอดขายของปี 2552 ลดลงเป็นอย่างมาก และปี 2553 คาดว่ายังคงได้รับผลกระทบอยู่
  ดังนั้นกลยุทธ์ทางการตลาดจะมุ่งเน้นไปที่แขกของแต่ละโรงแรม
  และตลาดลูกค้าภูมิภาคซึ่งได้รับผลกระทบจากวิกฤตการเงินและเศรษฐกิจถดถอยไม่มากนัก
  ทั้งนี้บริษัทฯ
  ตั้งใจที่จะรักษาความพึงพอใจของลูกค้าไว้เพื่อที่จะเปลี่ยนความพึงพอใจนั้นให้กลายเป็นกำลังซื้ออสังหาริมทรัพย์เมื่อเศรษฐกิจฟื้นตัว
  โดยบริษัทฯ จะยังคงมุ่งเน้นการขายโครงการ ลากูน่า วิลเลจ และบ้านพักบันยัน ทรี ดับเบิ้ล พูล
  วิลล่า บริษัทฯ จะยังคงเฝ้าติดตามดูปัจจัยทางการตลาดต่างๆ อย่างใกล้ชิด เพื่อให้มั่นใจได้ว่า
  บริษัทฯ ยังคงความเป็นผู้นำต่อไป

  3.5 สถานการณ์การตลาดและการแข่งขัน

 สถานการณ์การท่องเที่ยวในจังหวัดภูเก็ต

  โครงการพัฒนาต่างๆ ดำเนินไปอย่างต่อเนื่องในจังหวัดภูเก็ต
  แต่เนื่องจากสภาวะถดถอยของเศรษฐกิจโลกในปัจจุบัน
  ทำให้การพัฒนาโครงการต่างๆในภูเก็ตเป็นไปอย่างช้าๆ และคาดว่าจะยังคงเป็นต่อเนื่องในปี
  2553

  สิ่งอำนวยความสะดวกในจังหวัดภูเก็ต และการพัฒนาเที่เพิ่งเกิดขึ้นมีดังนี้

-   สนามบินนานาชาติภูเก็ต ในปัจจุบันสามารถรองรับจำนวนผู้โดยสารได้ 6.5 ล้านคนต่อปี
    ในเดือนพฤษภาคม 2551 การท่าอากาศยานแห่งประเทศไทย
    ได้ประกาศแผนการขยายสนามบินนานาชาติภูเก็ต ซึ่งจะทำให้เพิ่มการรองรับผู้โดยสารได้ถึง
    11.5 ล้านคนต่อปี การก่อสร้างคาดว่าจะเริ่มในปลายปี 2553 และจะแล้วเสร็จในปี 2556

-   ท่าเทียบเรือ 4 แห่ง ในจังหวัดภูเก็ต ประกอบด้วย โบ๊ทลากูน ยอร์ชเฮเว่นมารีน่า
    รอยัลภูเก็ต มารีน่า และ อ่าวปอ (เปิดในปี 2552) ซึ่งมีจุดจอดเรือทั้งหมด 810 จุด
    และอยู่ในขั้นตอนการวางแผนและก่อสร้างจุดจอดเรือเพิ่มเติม

-   ปัจจุบันมีโรงเรียนนานาชาติ 4 แห่ง โดยมีนักเรียนกว่า 1,100 คน

-   โรงพยาบาลขนาดใหญ่ 6 แห่งในภูเก็ต โดย 3 แห่งเป็นโรงพยาบาลเอกชนประกอบด้วย
    โรงพยาบาลภูเก็ตอินเตอร์เนชั่นแนล โรงพยาบาลกรุงเทพภูเก็ต และโรงพยาบาลมิชชั่น

-   สนามกอล์ฟ 6 แห่งในภูเก็ต ซึ่งมีพื้นที่กว่า 4,053 ไร่ ให้บริการทั้งหมด 135 หลุม
    โดยสามารถรองรับนักกอล์ฟประมาณ 1,600 คนต่อวัน ในปี 2552 มีสนามกอล์ฟขนาด 9 หลุม
    เปิดเพิ่มอีกหนึ่งแห่ง

-   ศูนย์การค้าปลีกได้มีการพัฒนาขึ้นในภูเก็ต เพื่อรองรับกับความต้องการทั้งคนท้องถิ่น
    และชาวต่างชาติ นอกจากเทสโก้ โลตัส บิ๊กซี และคาร์ฟูร์
    ยังมีศูนย์การค้าขนาดใหญ่อีกมากมาย อาทิ เซ็นทรัล โรบินสัน โอเชียน และจังซีลอน
    ซึ่งเปิดดำเนินการในปี 2549
    โดยถือเป็นห้างสรรพสินค้าที่ทันสมัยมีความหลากหลายมากที่สุดในจังหวัดภูเก็ต
    และมีห้างสรรพสินค้าขนาดเล็กอีกหลายแห่ง ในบริเวณตอนกลางของเกาะภูเก็ต
    เปิดดำเนินการในปี 2552

  โครงการศูนย์ประชุมจังหวัดภูเก็ต และสิ่งอำนวยความสะดวกที่เกี่ยวข้อง
  คาดว่าจะใช้เวลาอีกหลายปีในการผลักดันโครงการดังกล่าว

ภาวะการแข่งขัน

  โรงแรมในกลุ่มลากูน่า ภูเก็ต

  ในปี 2551 การแข่งขันเพิ่มขึ้นจากการขยายตัวของโรงแรมทวิน ปาล์ม ภูเก็ต รีสอร์ท
  โรงแรมแมริออท คอร์ทยาร์ด ที่หาดสุรินทร์ โรงแรมซิกส์ เซนส์ เดสทิเนชั่น สปา
  และโรงแรมอนันทรา ภูเก็ต รีสอร์ท บนหาดไม้ขาว อีกทั้งในปี 2552 มีโรงแรมระดัง 4
  ดาวหลายแห่ง และโรงแรมระดับบนเปิดเพิ่มขึ้น
  แต่คาดว่าไม่มีแห่งไหนจัดเป็นคู่แข่งระดับเดียวกับโรงแรมในกลุ่มลากูน่า ภูเก็ต
  สำหรับคู่แข่งรายใหม่ที่คาดว่าจะเปิดดำเนินการภายในสามปี ข้างหน้า ได้แก่

-   ภูเก็ต แมริออท รีสอร์ท แอนด์ สปา บนอ่าวกมลา

-   แคป เซียนน่า บนหาดกมลา

-   เรเนอซองค์ ภูเก็ต รีสอร์ท แอนด์ สปา บนหาดไม้ขาว

-   เดอะ ยามู บนแหลมยามู (บริหารจัดการโดยจีเอชเอ็ม)

-   เวสต์ แซนด์ บนหาดไม้ขาว (คอนโดมิเนียมและที่พักติดชายหาด)

-   จัมเมอเรีย ไพรเวท ไอแลนด์ รีสอร์ท

-   แชงกรี-ลา บนหาดบางเทา

-   แรฟเฟิลส์ โฮเท็ล ในจังหวัดพังงา

-   ทาจ เอ็กซอทิก้า บนเกาะโหลน

-   ปาร์ค ไฮแอท

-   โฟร์ ซีซั่นส์ บนหาดราไวย์

-   การขยายตัวของภูเก็ต พาวิลเลี่ยน

-   เซ็นทารา แกรนด์ บีช รีสอร์ท

-   แกรนด์ เมอร์เคียว บนหาดกะรน

-   แคปเปล่า ภูเก็ต

-   เคมปินสกี้ ภูเก็ต

-   เดอะรีเจ้นท์ ภูเก็ต เคปพันวา

-   เดอะชอร์ บนหาดกะตะ

-   แลงแฮม เพลซ เมียรา รีสอร์ท แอนด์ สปา บนหาดกะลิม

  โครงการทั้งหมดนี้จะเป็นคู่แข่งที่สำคัญของโรงแรมในกลุ่มลากูน่า ภูเก็ต เมื่อมีการเปิดดำเนินการ
  ตั้งแต่ปี 2553 เป็นต้นไป
  เป็นที่สังเกตว่าโครงการส่วนหนึ่งดังกล่าวข้างต้นมีการหยุดชะงักเนื่องจากสภาวะเศรษฐกิจปัจจุบัน

  โรงแรมบันยัน ทรี กรุงเทพ

สภาวะถดถอยของเศรษฐกิจโลกและการประท้วงของกลุ่มต่อต้านรัฐบาล รวมถึงจำนวนโรงแรมที่เพิ่งสร้างเสร็จหลายแห่ง ทำให้ปริมาณห้องพักในปี 2552 ล้นตลาด ห้องพักประมาณ 2,700 ห้อง จากโรงแรม 10 แห่ง เข้ามาเพิ่มในตลาดในปี 2552 โดยร้อยละ 44 เป็นโรงแรมระดับห้าดาว ในช่วงปลายปี 2553 คาดว่าจะมีห้องพักกว่า 30,000 ห้อง ในใจกลางย่านธุรกิจ อย่างไรก็ตามโครงการของโรงแรมต่างๆ อาจถูกเลื่อนออกไปหรือถูกเร่งขึ้น ทั้งนี้ขึ้นอยู่กับสถานการณ์ทางการตลาดเป็นสำคัญ เนื่องจากสภาวะเศรษฐกิจในปัจจุบันและสถานการณ์การเมือง ทำให้ความต้องการใช้บริการห้องพักในกรุงเทพฯลดลง ยังผลให้สภาวะแข่งขันสูงมากขึ้น

  ธุรกิจอสังหาริมทรัพย์

  สำหรับธุรกิจอสังหาริมทรัพย์
  เนื่องจากสภาวะเศรษฐกิจโดยรวมมีผลทำให้ธุรกิจอสังหาริมทรัพย์ตกต่ำลงในระหว่างปี 2552
  และยังคงจำนวนคู่แข่งที่สำคัญเฉกเช่นปีที่ผ่านมา
  และมีธุรกิจอสังหาริมทรัพย์ที่มีคุณภาพจำนวนไม่มากนักเพิ่มเข้ามาในตลาด
  สำหรับโครงการขนาดใหญ่ๆ ที่อาจส่งผลกระทบต่อการแข่งขันที่รุนแรงต่อ ลากูน่า ภูเก็ต ได้แก่

-   โครงการ เวสต์ แซนด์ หาดไม้ขาว

-   รอยัล ภูเก็ต มารีน่า เฟส 2

-   อันดารา

  นอกจากนี้ โครงการพัฒนาอื่นๆ ได้แก่

-   โครงการหรูหราระดับสูงมากและมีขนาดเล็กกว่าหรือ

-   โครงการพัฒนาระดับล่างซึ่งไม่สามารถแข่งขันกับ ลากูน่า พร็อพเพอร์ตี้

  โครงการพัฒนาระดับสูงที่เป็นคู่แข่งกับ บันยัน ทรี (และอาจรวมถึงบ้านพักดุสิต ธานี พูลวิลล่า)
  มีดังนี้

-   เคป ยามู

-   ตรีสรา เฟส ซี

-   บ้านพักรอยัล ภูเก็ต มารีน่า

  ในส่วนโครงการคอนโดมิเนียมที่มีคุณภาพซึ่งเป็นคู่แข่งของ ลากูน่า ภูเก็ต คอนโดมิเนียม
  โดยพิจารณาการแข่งขันจากคุณภาพและ รูปแบบ ซึ่งทัดเทียมหรือต่ำกว่า ลากูน่า ภูเก็ต มีดังนี้

-   อันดารา

-   รอยัล ภูเก็ต มาริน่า อะความิเนียม

-   เพิร์ล ออฟ ในทอน

-   เดอะ ชวา หาดสุรินทร์

-   ลายัน การ์เด้นส์

  3.6 กลยุทธ์ด้านราคา

  กลุ่มโรงแรมใน ลากูน่า ภูเก็ต ร่วมมือกันดีอย่างต่อเนื่องในการกำหนดโครงสร้างราคา
  โดยมีการหารือกันระหว่างโรงแรมในกลุ่มตามกรอบของการแข่งขันทั่วไปซึ่งหลีกเลี่ยงไม่ได้
  โดยกลุ่มโรงแรมยังคงระมัดระวังเพื่อให้ได้อัตราค่าห้องพักเฉลี่ยที่ดีที่สุด

  ในภาคธุรกิจอสังหาริมทรัพย์ สำหรับปี 2553 บริษัทฯ
  มีกลยุทธ์ที่จะคงไว้ซึ่งราคาเพื่อที่รองรับปริมาณความต้องการเมื่อตลาดผู้ซื้อกลับมา

  3.7 ภาพรวมในสามปี

  หลังจากวิกฤตการณ์ทางเศรษฐกิจในปี 2540 บริษัทฯ
  ต้องประสบกับผลกระทบจากการก่อการร้ายในสหรัฐอเมริกาและเกาะบาหลี สงครามอิรัก
  วิกฤตการณ์โรคซาร์สและโรคไข้หวัดนก ขณะนี้บริษัทฯ
  ได้ฟื้นตัวอย่างสมบูรณ์จากความเสียหายที่เกิดขึ้นทั้งในด้านกายภาพและด้านการตลาดจากเหตุการณ์ภัยพิบัติสึนามิที่ภูเก็ตเมื่อวันที่
  26 ธันวาคม 2547 และบริษัทฯ
  กำลังจะผ่านพ้นวิกฤตการณ์ที่เลวร้ายที่สุดอีกครั้งหนึ่งเมื่อเทียบกับเหตุการณ์ต่างๆในช่วงหลายปีที่ผ่านมาสืบเนื่องจากสภาวะถดถอยของเศรษฐกิจโลกซึ่งส่งผลเสียต่อธุรกิจของบริษัทฯ
  โดยบริษัทคาดการณ์ว่าจะฟื้นตัวทีละเล็กละน้อยจากวิกฤตการณ์นี้

  การลงทุนอย่างต่อเนื่องในโรงแรมและรีสอร์ทหรูหราในจังหวัดภูเก็ตแสดงให้เห็นถึงศักยภาพในการพัฒนาเกาะภูเก็ตไปเป็นรีสอร์ท
  ระดับโลก โดยมีโรงแรมระดับนานาชาติถึง 15 แบรนด์ อาทิ แชงกรี-ลา เคมปินสกี้ โฟร์ซีซั่นส์
  จัมเมอเรีย ปาร์ค ไฮแอท และยังมี แบรนด์อื่นๆ ที่มีแผนจะเข้าเปิดตัวในอีกไม่กี่ปีข้างหน้า
  สิ่งอำนวยสะดวก และสาธารณูปโภคที่จำเป็น อาทิเช่น ท่าเทียบเรือและ สนามกอล์ฟ
  ได้ถูกพัฒนาเพื่อรองรับโรงแรมเหล่านี้

  ในระยะสั้นสภาพเศรษฐกิจโลกและสถานการณ์ทางการเมืองในประเทศที่เลวร้ายจะทำให้การท่องเที่ยวทั้งในจังหวัดภูเก็ตและกรุงเทพฯ
  เกิดการชะงักงัน และย่อมส่งผลต่อการประกอบการของธุรกิจโรงแรมและธุรกิจอสังหาริมทรัพย์
  อย่างไรก็ตามด้วยปัจจัยดึงดูดที่มีในภูเก็ต อีกทั้งการถูกจัดให้เป็นสถานที่ท่องเที่ยวระดับโลก
  คาดว่าสภาวะการณ์ถดถอยคงจะมีอยู่แค่ชั่วระยะเวลาหนึ่ง
  โดยหากมองย้อนไปในอดีตจะพบว่าความวุ่นวายทางการเมืองในประเทศไทยที่เคยเกิดขึ้นทำให้ความต้องการของผู้บริโภคในธุรกิจโรงแรมและธุรกิจอสังหาริมทรัพย์
  เกิดการชะลอตัวแต่ไม่ถึงกับชะงักงัน ดังนั้นบริษัทฯ
  จึงมีความมั่นใจถึงแนวโน้มที่ดีในระยะยาวของจังหวัดภูเก็ตและโดยเฉพาะอย่างยิ่งของลากูน่า
  ภูเก็ต

  3.8 สิทธิและข้อจำกัดในการประกอบธุรกิจ

  สิทธิประโยชน์ของคณะกรรมการส่งเสริมการลงทุน - ไม่มี

  สิทธิประโยชน์อื่นๆ - ไม่มี

  ข้อจำกัดในการประกอบธุรกิจ - ไม่มี